Rikunarita-ORG/Wikinium huggingface dataset:
# Melbourne

|  |
| --- |
|  **Melbourne**  |
|  |
| Kelk imaji pri Melbourne. |
| Lando: |  Australia |
| **Informo:** |
| Latitudo: | 37°48'49" S |
| Longitudo: | 144°57'47" E |
| Altitudo: | 31 m |
| Surfaco: | 9 992,5 km² |
| Habitanti: | 5 031 195 (2022) |
| Denseso di habitantaro: | 503,47 hab./km² |
| Disto de Canberra: | 659 km |
| **Horala zono:** | UTC+10 (UTC+11 dum somero) |
| **Mapo:** |
|  |

Melbourne
**Melbourne** (pron. *Melborn*) esas la 2ma maxim populoza urbo di Australia e la maxim populoza dil stato Victoria. Segun la demografiala kontado di 2022, ol havis 5 031 195 habitanti. Lua tota surfaco esas 9 992,5 km².

L'areo habitabas da aborijeni de plu kam 40 mil yari ante nun. Ol divenis kolonio Britaniana en 1837, e lua nomo homajas lora chef-ministro Britaniana, William Lamb, 2ma viskomto Melbourne.

## Referi
# Ekonomiala krizego di 1929

*Migranta muliero*, fotografuro de 1936, montras Florence Owens Thompson, matro di 7 pueri, serchante employo.
L'**ekonomiala krizego di 1929** komencis dum la fino dil yaro 1929 ed afektis la kresko ekonomiala de la maxim multa landi dum la yari 1930ma, durinta til la komenco di la duesma mondomilito. Ol judikesas kom la maxim mala epoko por mondala ekonomio e por kapitalismo de la historio. Dum ca epoko, la landi subisis kresko en lia procento di chomeso, diminutado di lia TNP e diminutado di la produktado agrokultivala ed industriala.

La 24ma di oktobro 1929 judikesas kom la komenco dil ekonomiala krizego, tamen la nacionala produktado Usana ja komencis diminutar depos julio ca yaro, e to gradope afektis tota Usana ekonomio. Ca dio, la preci di acioni negociita che la Borso di New-York falis drastike, e ca informo rapide komunikesis a tota mondo. Do, ye la sequanta dio mili di acioneri di entraprezi perdabis granda quanto di lia spari kolokita en acioni, ed igis povri. La krulo ekonomiala duris dum la sequanta dii.

Omna landi en la mondo subisis l'efekti de la krizo, tamen lua efekti variis segun la lando. Ultre Usa, anke Germania, Nederlando, Australia, Francia, Italia, Unionita Rejio e Kanada subisis la maxim forta efekti en lia industrii. Mem l'exportaceri di agrokultivala produkturi, exemple Arjentinia e Brazilia, anke afektesis, nam lia klienti diminutis la kompri dum la krizo. Sen la revenui del exportaci, li ne povis komprar industriizita vari, e gradope komencis lokala fabrikado di vari por interna konsumo.

Nur Sovietia, lor l'unika socialista ekonomio de la mondo e klozita por extera komerco, ne afektesis da la krizo ekonomiala. De 1929 til 1932 la Totala produkturo de la mondo diminutis per 15%; kompare, dum l'ekonomiala krizo di 2008 til 2009 la TNP mondala diminutis per 1%.
# Giorgio de Chirico

|  |
| --- |
| **Giorgio de Chirico** |
|  |
| **Profesiono:** | piktisto |
|  |  |
|  |  |
| **Lando:** |  Italia |
| **Naskodato:** | 10 di julio 1888 |
| **Nasko-loko:** | Volos, Grekia |
| **Mortodato:** | 20 di novembro 1978, 19 di novembro 1978 |
| **Morto-loko:** | Roma, Italia |
| **Retoloko:** |  |
|  |  |

**Giorgio de Chirico** (ye 10 di julio 1888 en Volos, Grekia - 20 di novembro 1978 en Roma Italia) esis Italiana piktisto.

Lia patro esis diletanto qua facis deskovrir antiqua Grekia. Ilu studiis arto che München-Akademio, ube ilu lektis pri la filozofii di Nietzsche e Schopenhauer, e konocis Arnold Böcklin-labori.

De Chirico esis maxim prizita per lua pikturi realigita de 1909 til 1917, lua metafizika periodo, qua esis memorinda por la spirita, onirika e humor-junti imaji. Lore debuto, lua subjekti esis ankore pri urbala paisaji kun la brilanta lumo di Mediteraneo, ma progresive ilu turnis lua atenco a studii di inkombra depozeyi, kelkafoye habitita da manekini.

Lua posa labori divenis imituri de antea verki.

De Chirico editis anke en 1925 *Hebdomeros, le Metaphysicien.*
# Russell Drysdale

|  |
| --- |
| **George Russell Drysdale** |
|  |
| **Profesiono:** | piktisto |
|  |  |
|  |  |
| **Lando:** |  Australia |
| **Naskodato:** | 7 di februaro 1912 |
| **Nasko-loko:** | Bognor Regis, Anglia |
| **Mortodato:** | 29 di junio 1981 |
| **Morto-loko:** | Sydney, Australia |
|  |  |

**George Russell Drysdale** (n. ye la 7ma di februaro 1912 til la 29ma di junio 1981) esis Australiana piktisto. Il influesis da abstrakt e surealist arto.